armvectores/hy_wikipedia_2023 huggingface dataset:
Սնուփ Դոգ

Քելվին Քորդոզար Բրոդուս կրտսեր (անգլ.՝ Calvin Cordozar Broadus, Jr., հոկտեմբերի 20, 1971(1971-10-20)[…], Լոնգ Բիչ, Լոս Անջելես շրջան, Կալիֆոռնիա, ԱՄՆ), առավել հայտնի իր Սնուփ Դոգ (Snoop Dogg), Սնուփ Դոգգի Դոգ (Snoop Doggy Dogg) և Սնուփ Լայոն (Snoop Lion) բեմական կեղծանուններով, ամերիկացի ռեփեր, երաժշտական պրոդյուսեր և դերասան։
Ավագ դպրոցի տարիներին Սնուփ Դոգը եղել է «Crip» կոչվող գանգստերական խմբավորման անդամ։ Դպրոցն ավարտելուց կարճ ժամանակ անց ձերբակալվել է ապօրինաբար կոկային պահելու մեղադրանքով և ենթարկվել վեցամսյա կալանքի։ Բրոդուսի երաժշտական կարիերան սկսվում է 1992 թվականին, երբ բանտից դուրս գալուց հետո նրան նկատում է Դոկտր Դրեն։


== Կենսագրություն ==


=== Վաղ տարիներ ===
Մայրը նրան Snoopy էր անվանում (անգլերենից` հետաքրքրասեր) աչքերի կառուցվածքի պատճառով, և երբ նա սկսեց ձայնագրվել իրեն կեղծանուն վերցրեց Սնոիփ Դոգգի Դոգ ի պատիվ հայտնի մուլտֆիլմերի հերոսի։ «Մայրս տվել է ինձ իմ կեղծանունը,- ասում է երաժիշտը:- Ես շատ էի սիրում այդ Սնուպիով մուլտֆիլմը։ Ես սկսեցի նմանակել նրան, և մայրս սկսեց ինձ Սնուպի անվանել։ Շատ հաճախ երեխաները կեղծանուններ են ունենում, և կեղծանունները իրական անուններ են դառնում։ Ինձ մոտ այդպիսի դեպք է»։ Երեք որդիներից երկրորդը, ծնողները` Բևերլի Տեյտը և Վերնել Վերնադոն, հայրը Վիետնամի Վետերան "Անհավանական Բերնադո եղբայրները" ավետարանական-խմբում դափ էր նվագում, նա թողել է ընտանիքը երբ Կելվինը ընդամենը երեք ամսական էր, Կելվինը դա խորթ հոր անունն է, և դաստիարակությունում մեծ դեր է խաղացել պապը։ «Երբ փոքր ժամանակ դու հայր չունես դա այդքան էլ վատ չէ- ասում է Սնուպը։ Դա օրինակ ինձ օգնել է լավ հայր լինել իմ երեխաների համար։ Հայրությունը ավելի մեծ բան է, քան աշխատանքը, դա նաև պարտականությունից մեծ բան է։ Դա կյանքի ձև է։ Դու պետք է պատրաստ լինես դրան»։ Կելվինը մանկական եկեղեցական խմբում է երգել, նվագում էր դաշնամուրի վրա, ռեպ սկսել է կարդալ վեցերորդ դասարանում, երազում է ֆուտբոլային դիսպետչերի կարիերայի մասին։ Միջնակարգ դպրոցում սովորելու ժամանակ խմբի անդամ էր` Քրիպս, հետագայում դպրոցն ավարտելուց հետո մտավ պոլիտեխնիկական քոլեջ Լոնգ Բիչ և բանտարկված է եղել կոկային պահելու համար, վեց ամիս անց է կացրել վարչական Վեյսայդ բանտում, քոլեջը նա ավարտում է 1989 թվականի հունիսի 22-ին։ 1989-1991 թվականների մեծ մասը բանտում է անցկացրել։


== Ծանոթագրություններ ==


== Արտաքին հղումներ ==

Պաշտոնական կայք
Հայկան (Նորդուզի գավառ)

Հայկան, գյուղ Արևմտյան Հայաստանում, Վանի վիլայեթի Նորդուզի գավառակում։ Գտնվում էր Արևելյան Տիգրիսի տարածքում։


== Բնակչություն ==
XX դարի սկզբին ուներ 4 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տուրետիզմ

Տուրետիզմ (անգլ.՝ Tourettism), Տուրետի համախտանիշի բացակայության պայմաններում Տուրետի ախտանշանների առկայություն, որի հիմքում ընկած են այլ հիվանդություններ կամ վիճակներ, որոնք հայտնի են որպես «երկրորդային պատճառներ»։
Տուրետի համախտանիշը (TS) մի քանի հենաշարժական և առնվազն մեկ վոկալ տիկով պայմանավորված ժառանգական նյարդաբանական վիճակ է։ Թեև Տուրետի սինդրոմը տիկային խանգարումների առավել հիմնական պատճառն է, սակայն պարբերական, գենետիկական և նեյրոդեգեներատիվ այլ խանգարումները նույնպես կարող են արտահայտվել տիկերով։


== Տիկանմաններ ==
Խորեա (հիվանդություն)
Միոկլոնուս
Դիստոնիա
Մկանային դեֆորմացիոն դիստոնիա
Իդեոպատիկ դիստոնիա


== Գենետիկական/քրոմոսոմային ==

Քրոմոսոմային աբեռացիա 
Ցիտրուլինեմիա
Դաունի համախտանիշ
Գիյոմի մկանային դիստրոֆիա
X քրոմոսոմի փխրունության համախտանիշ (անգլ.՝ Fragile X syndrome)
Հալերվորդեն Շպարցի համախտանիշ
Հանթինգթոնի հիվանդություն
Կլայնֆելտների համախտանիշ
Լեշ Նիհանի համախտանիշ
Նեյրոականտոցիտոզա
Նեյրոդեգեներացիա
Ֆենիլկետոնուրիա
Շիզոֆրենիա
Պալարային սկլերոզ
Վիլսոնի հիվանդություն
XYY համախտանիշ


== Վարակային կամ հետվարակային ==

Էնցեֆալիտ
Միկոպլազմա թոքաբորբ Mycoplasma pneumoniae
Սիդենհեմի խորեա


== Զարգացման հետևանքներ ==
Զարգացման խանգարումներ
Ասպերգերի համախտանիշ
Աուտիկ սպեկտրի խանգարում
Ռետտի համախտանիշ
Մտավոր հետամնացություն
Ստատիկ էնցեֆալոպատիա
Ստերիոտիպիկ շարժման խանգարում


== Տոքսիններ/ինսուլտներ/ձեռքբերովիներ ==
Ածխածնի երկօքսիդով թունավորում
Ուղեղի կաթված
Կրեյցվելդ Յակոբի հիվանդություն
Պտղի ալկոհոլային համախտանիշ
Գանգուղեղային վնասվածք
Հիպոգլիկեմիա
Արգելված թմրամիջոցներով ներարգանդային վարակում - Բնապահպանական թունաքիմիկատներ և պտղի զարգացում (Environmental toxicants and fetal development)
Ներարգանդային վարակներ, Պտղի ներարգանդային աճի ու զարգացման դանդաղման համախտանիշ
Սնդիկային թունավորում
Նեյրոակնամաշկային համախտանիշ
Նեյրոսիֆիլիս
Պերինաթալ շնչահեղձություն
Կաթված
Կրետային թունավորում


=== Թմրանյութեր ===
L-DOPA (դոպար, լարոդոպա)
Կարբամազեպին (աթրեթոլ, էպիթոլ, տեգրեթոլ)
Լամոթրիգին (լամիթալ)
Ֆենիթոին (դիլանթին)
Ֆենոբարբիթալ
Հոգեմետներ (օրինակ, հալոպերիդոլ)


== Տես նաև ==
Տուրետի համախտանիշ
Կոպրոլալիա


== Ծանոթագրություններ ==


== Արտաքին հղումներ ==
«Recognition and management of Tourette's syndrome and tic disorders»։ Am Fam Physician 59 (8): 2263–72, 2274։ 1999։ PMID 10221310  Full text
Black, Kevin J. Tourette Syndrome and Other Tic Disorders. eMedicine.com March 22, 2006.
Evidente, GH.  "Is it a tic or Tourette's? Archived 2008-03-03 at the Wayback Machine. Clues for differentiating simple from more complex tic disorders." Archived 2008-03-03 at the Wayback Machine. PostGraduate Medicine Online. October 2000 108:5.
Jankovic J, Mejia NI (2006)։ «Tics associated with other disorders»։ Adv Neurol 99: 61–8։ PMID 16536352 
Mejia NI, Jankovic J (March 2005)։ «Secondary tics and tourettism»։ Rev Bras Psiquiatr 27 (1): 11–7։ PMID 15867978։ doi:10.1590/s1516-44462005000100006 
eMedicine article on Tardive dyskinesia Full article
Erer S, Jankovic J (Feb 2007)։ «Adult onset tics after peripheral injury»։ Parkinsonism Relat Disord 14: 75–6։ PMID 17292653։ doi:10.1016/j.parkreldis.2006.12.009
Վիվվա

Վիվվա (էստ․՝ Vivva), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յավորովկա (գյուղ, Պեսչանկայի շրջան)

Անվան այլ կիրառումների համար տե՛ս՝ ՅավորովկաՅավորովկա (ուկրաիներեն՝ Яворівка), գյուղ Ուկրաինայի Վիննիցայի մարզի Պեսչանկայի շրջանում։ Հիմնադրվել է 1964 թվականին։
2001 թվականի տվյալներով Յավորովկա գյուղում բնակվում էր 1 061 մարդ։ Բնակավայրը զբաղեցնում է 3464 կմ² տարածք։ Բնակչության խտությունը կազմում էր 306,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զարուհի Տեր-Ղազարյան

Զարուհի (Զարա) Հայկի Տեր-Ղազարյան (ապրիլի 17, 1951(1951-04-17), Երևան, Հայկական ԽՍՀ, ԽՍՀՄ), հայ երաժշտագետ, արվեստագիտության թեկնածու (1984), Հայաստանի կոմպոզիտորների միության անդամ (1985 թվականից, վարչության անդամ՝ 1998 թվականից)։


== Կենսագրություն ==
Զարուհի Տեր-Ղազարյանը ծնվել է 1951 թվականի ապրիլի 17-ին Երևանում։ 1973 թվականին ավարտել է Երևանի պետական կոնսերվատորիայի երաժշտագիտության բաժինը (Մ. Հարությունյանի դասարան)։ 
1973-1975 թվականներին դասավանդել է Երևանի Պ. Ի. Չայկովսկու անվան երաժշտական դպրոցում, 1975-1985 թվականներին՝ Երևանի պետական գեղարվեստաթատերական ինստիտուտում (երաժշտության պատմություն), 1975 թվականից՝ Երևանի պետական կոնսերվատորիայում (1994 թվականից՝ պրոֆեսոր)։ 
Հեղինակել է երաժշտագիտական հոդվածներ։ Մասնակցել է մի շարք փառատոների (Երևան, Թբիլիսի, Կիև, Ժնև), ներկայացրել հայկական ժամանակակից երաժշտությունը։ Կազմել և խմբագրել է Տ. Հայրապետյանի «Իմ հուշերի մեղեդիները» (ռուսերեն, 2005) գիրքը։ 
Զարուհի Տեր-Ղազարյանը մահացել է 2013 թվականի սեպտեմբերի 25-ին Ժնևում։


== Մատենագիտություն ==
Ճանապարհ դեպի Պառնաս (համահեղ.), Երևան, 1991։
Արևմտաեվրոպական երաժշտության պատմություն։ Հին աշխարհից մինչև ԺԹ դար, Երևան, 2014։


== Ծանոթագրություններ ==
Լուի Ելմսլև

Լուի Տրոլ Ելմսլև (դան․՝ Louis Trolle Hjelmslev, հոկտեմբերի 3, 1899(1899-10-03), Կոպենհագեն, Դանիա - մայիսի 30, 1965(1965-05-30), Կոպենհագեն, Դանիա), դանիացի լեզվաբան։


== Կենսագրություն ==
Լուի Ելմսլևը ծնվել է 1899 թվականի հոկտեմբերի 3-ին Կոպենհագենում։ 1923 թվականին ավարտել է Կոպենհագենի համալսարանը։ 1937 թվականից եղել է նույն համալսարանի պրոֆեսոր և համեմատական լեզվաբանության ամբիոնի վարիչ։ Հիմնադրել ու ղեկավարել է Կոպենհագենի լեզվաբանական խմբակը՝ 1931 թվականին, և կոպենհագենյան (դանիական) կառուցվածքային-գլոսսեմատիկական դպրոցը։ Մահացել է 1965 թվականի մայիսի 30-ին՝ Կոպենհագենում։


== Աշխատություններ ==
Գլխավոր աշխատություններն են՝ 

«Ընդհանուր քերականության հիմունքները» (1928 թվական),
«Հոլովների կարգը» (1935—1937 թվականներ),
«Լեզվի տեսության հիմնավորման շուրջը» (1943 թվական),
«Գլոսսեմատիկայի ուրվագիծը» (1957 թվական)։


== Ծանոթագրություններ ==
Բժշկաաշխատանքային փորձաքննության հանձնաժողով

Բժշկաաշխատանքային փորձաքննության հանձնաժողով (ԲԱՓՀ), բժշկաաշխատանքային փորձաքննությունն իրականացնող մարմին՝ սոցիալական ապահովության մարմիններին կից։
Հանձնաժողովի կազմում են բժիշկ փորձագետը, սոցիալական ապահովության և արհմիութենական կազմակերպության ներկայացուցիչները։ ԲԱՓՀ հաստատում է հաշմանդամության կարգը և որոշում դրա առաջացման պատճառները (ընդհանուր կամ մասնագիտական հիվանդություններ և այլն), աշխատունակության մշտական կամ երկարատև կորուստը, հաշմանդամին մատչելի աշխատանքի պայմանները և բնույթը (այլ աշխատանքի տեղափոխում, արտաժամյա կամ գիշերային աշխատանքներից ազատում և այլն), ինչպես նաև առաջարկում է հաշմանդամի աշխատունակությունը լրիվ կամ մասնակի վերականգնողական միջոցառումներ (մասնագիտական ուսուցում, վերաորակավորում, վերականգնողական բուժում, հաշմանդամներին աշխատանքային սայլակների տրամադրում և այլն)։ Բացի այդ, ԲԱՓՀ ուսումնասիրում է աշխատող հաշմանդամների աշխատանքային պայմաններն անմիջապես ձեռնարկություններում, հիմնարկներում և կազմակերպություններում, հսկում է հաշմանդամին տրված աշխատանքային երաշխիքների ապահովումը։
ԲԱՓՀ ուղարկվում են բժշկախորհրդատվական հանձնաժողովների կողմից։ ԲԱՓՀ-ի որոշումը հաշմանդամի աշխատանքային պայմանների մասին պարտադիր է ձեռնարկության, հիմնարկության ղեկավարների համար։ Տուբերկուլոզով, հոգեկան հիվանդներին քննում են հատուկ ԲԱՓՀ-ները։
1998 թվականին Հայաստանում ընդունվել է ԲԱՓՀ-ի նոր կանոնադրություն։
Տարասովկա (գյուղ, Անդրուշևկայի շրջան)

Անվան այլ կիրառումների համար տե՛ս՝ ՏարասովկաՏարասովկա (ուկրաիներեն՝ Тарасівка), գյուղ Ուկրաինայի Ժիտոմիրի մարզի Անդրուշևկայի շրջանում։
2001 թվականի տվյալներով Տարասովկա գյուղում բնակվում էր 93 մարդ։ Բնակավայրը զբաղեցնում է 9,5 կմ² տարածք։ Բնակչության խտությունը կազմում էր 9,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Turkcell

Թուրքսել (թուրքերեն՝ Turkcell), Թուրքիայում բջջային կապի առաջատար օպերատոր։ Կենտրոնակայանը գտնվում է Ստամբուլում։ 2011 թվականի սեպտեմբերի 30-ի տվյալներով Turkcell-ը ունի 34.4 միլիոն բաժանորդ։ Հիմնադրվել է 1994 թվականին, երբ Թուրքիայում սկսել է գործել GSM առաջին ցանցը։ Ընկերության ակտիվները գտնվում են Նյու Յորքի ֆոնդային բորսայում։
Ընկերության բաժնետոմսերի 51%-ը պատկանում է Turkcell Holding-ին, որի 53%-ը պատկանում է Çukurova Telecom Holdings-ին, իսկ 47%-ը՝ շվեդաֆիննական Telia Company-ին։ Ընկերության տարեկան շրջանառությունը կազմում է $12,46 միլիարդ։ Ընկերության տնօրենների խորհրդի նախագահը Մուզաֆեր Աքփընարն է։


== Գործունեություն ==
GSM-ցանցը ծածկում է Թուրքիայի տարածքի 80,44 %-ը, որտեղ բնակվում է երկրի բնակչության 97,21 %-ը։

Turkcell-ը 2009 թվականի մարտին ծառայություններ է մատուցել 62 միլիոն բաժանորդի։ 2010 թվականի տվյալներով ընկերության շրջանառությունը կազմել է $5,96 միլիարդ, զուտ շահույթը՝ $1,17 միլիարդ։


=== Հյուսիսային Կիպրոս ===
Turkcell-ը գործում է նաև Թուրքիայի սահմաններից դուրս։ Հյուսիսային Կիպրոսի Թուրքական Հանրապետությունում այն գործում է Kuzey Kıbrıs Turkcell բրենդի ներքո։ Բրենդը գործում է Կիպրոս կղզու միայն թուրքական հատվածում։ KKTCELL-ը առանձին է գործում Turkcell-ից, չնայած որ երկուսն էլ պատկանում են միևնույն հոլդինգին։ Ներկայումս Kuzey Kıbrıs Turkcell-ը Հյուսիսային Կիպրոսում բջջային կապի ամենախոշոր օպերատորն է։ Kuzey Kıbrıs Turkcell-ի համարները բուն թուրքական համարներից շատ հեշտ է տարբերելը, քանի որ դրանք սկսվում են +90(533)8XX-XXXX կոդով։


== Ծանոթագրություններ ==


== Արտաքին հղումներ ==
Turkcell-ի պաշտոնական կայք էջ
Vodafone buys Turkish mobile firm, BBC News, 13 December 2005
Turkey's Turkcell buys Belarus's BeST for $500 mln
Կարլ Լիբկնեխտի (Ցելինսկի շրջան)

Կարլ Լիբկնեխտի (ռուս.՝ Карла Либкнехта), գյուղ Ռուսաստանի Ռոստովի մարզի Ցելինսկի շրջանում։ Մտնում է Յուլովսկոյե գյուղական համայնքի կազմի մեջ։
Պիրոգի (գյուղ, Գլոբինոյի շրջան)

Պիրոգի (ուկրաիներեն՝ Пироги), գյուղ Ուկրաինայի Պոլտավայի մարզի Գլոբինոյի շրջանում։ Բնակավայրը նախկինում նաև անվանվել է Պիրոգի։
2001 թվականի տվյալներով Պիրոգի գյուղում բնակվում էր 877 մարդ։ Բնակավայրը զբաղեցնում է 5716 կմ² տարածք։ Բնակչության խտությունը կազմում էր 153,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեսեդկա (այլ կիրառումներ)

Բեսեդկա, կարող է վերաբերել՝

Բեսեդկա - գետ Ռուսաստանում, Վոլտաժեմսկայա Կուրիայի վտակը
Բեսեդկա - գյուղ Ռուսաստանի Սմոլենսկի մարզի Երշիչսկի շրջանի կազմում
(5473) Յամանաշի

(5473) Յամանաշի (անգլ.՝ Yamanashi), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 5-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 2,384517 ա. մ., առավելագույնը մոտենում է 1,9993 ա. մ. հեռավորության վրա և հեռանում 2,7698 ա. մ.։ Արեգակի շուրջ մեկ ամբողջական պտույտ է կատարում 1344,93 երկրային օրվա ընթացքում, իր ուղեծրով շարժվելով միջինում 0,267672 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5473) Յամանաշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ցեղ

Անվան այլ կիրառումների համար տե՛ս՝ Ցեղ (այլ կիրառումներ)Ցեղը մինչև պետության ստեղծումը գոյություն ունեցող բարեկամական նեղ կապերով մարդկանց խումբ է։ Բազմաթիվ մարդաբաններ օգտագործում են «ցեղ» հասկացողությունը բարեկամության հիման վրա կազմակերպված հասարակության նշման համար, ինչպիսին է, օրինակ, կլանը։
Որոշ գիտնականներ կարծում են, որ ցեղերը նախնադարյան մարդկային հոտերի և պետության միջև գտնվող սոցիալական կազմավորում են։ Մյուսները պնդում են, որ ցեղերը կազմավորվել են ավելի ուշ և դրանց գոյությունը պետք է կապել անմիջապես պետության հետ։


== Արտաքին հղումներ ==

Chiefdom: Precursor of the Tribe?
Oldest organization in Asia protecting tribal culture Archived 2019-01-21 at the Wayback Machine.
Moroccan Tribes
Կինդերդեյք

Կինդերդեյք (հոլ.՝ Kinderdijk), գյուղ Նինդերլանդների Թագավորության Հարավային Հոլանդիա մարզում, Ռոտերդամ քաղաքից մոտավորապես 15 կմ արևելք։ Գյուղը տեղակայված է Լեկ և Նորդ գետերի միախառնման վայրում։
Մոտավորապես 1740 թվականին պոլդերների չորացման համար կառուցվել է 19 հողմաղացային համակարգ։ Հողմաղացների այս համակարգը ներկայումս համարվում է Նիդերլանդների ամենամեծ հին հողմաղացների կենտրոնացված շրջանը։ Կինդերդեյքի հողմաղացները ամենահայտնի զբոսաշրջային վայրերից մեկն են Նիդերլանդներում։ 1997 թվականին հողմաղացների համալիրը ընդգրկվել է ՅՈՒՆԵՍԿՕ-ի համաշխարհային ժառանգության ցանկում։


== Անվանում ==
«Kinderdijk»-ը հոլանդերենից թարգմանվում է որպես «մանկական ամբարտակ»։ 1421 թվականին Սուրբ Եղիսաբեթի ջրհեղեղի ժամանակ պոլդերների տարածքը մասամբ ողողվել է։ Պատմում են, որ երբ սարսափելի փոթորիկից հետո մարդիկ գնացել են տեսնելու, թե ինչն է կանգուն մնացել, տեսել են ջրում լողացող օրորոց։ Նրանք հույս էլ չունեին այնտեղ կենդանի մեկին գտնել, բայց երբ օրորոցը մոտեցել է, շարժում է նկատվել։ Ապա ինչ-որ մեկը տեսել է հավասարակշռությունը պահպանելու համար մի անկյունից մյուս անկյուն թռչող կատու։ Երբ օրորոցը մոտեցել է ափին, օրորոցի մեջ հայտնաբերվել է փոքրիկ քնած երեխա։


== Պատմություն ==
Դրենաժային համակարգը Նիդերլանդների համար կարևոր նշանակություն ունի։ Վաղուց բնակիչները կարիք ունեին ջրի մակարդակի կառավարման զարգացած համակարգի՝ խոշոր շրջանները ջրհեղեղից պաշպանելու համար (Նիդերլանդների որոշ հատվածների ծովի մակարդակից ցածր են)։ Alblasserwaard պոլդերի համար այս խնդիրը ակտուալ դարձավ դեռևս 13-րդ դարում։ Ավելորդ ջրից ազատվելու համար մեծ քանակությամբ արհեստական ջրանցքներ է փորվել։ Սակայն այն ժամանակ, երբ հողը նոր-նոր էր սկսում չորանալ, գետի ավազի հաշվին գետի ջրի մակարդակը բարձրացել է։ Մի քանի հարյուրամյակներ են պահանջվել պոլդերները չոր պահելու ճանապարհներ մշակելու համար։ Որոշվել է կառուցել հողմաղացների շարք, որոնք կարող են ջուրը մղել և պահպանել իրենց ներքին լողավազանում՝ պոլդերների և գետերի ջրի մակարդակների միջանկյալում։
Ջրի մակարդակի նկատմամբ ամբողջական վերահսկողություն այդպես էլ չի ստացվել։ Կինդերդեյքը մի անգամ չէ, որ հեղեղվել է ավերված ամբարտակների պատճառով։


== Պատկերասրահ ==

		
		


== Արտաքին հղումներ ==
Կինդերդեյքի պաշտոնական կայք
Իգավեռե (այլ կիրառումներ)

Իգավեռե անունը կամ տերմինը կարող է վերաբերել հետևյալ հոդվածներին․

Իգավեռե - գյուղ Էստոնիայի Ռաասիկու շրջանի կազմում։
Իգավեռե - գյուղ Էստոնիայի Տառտու շրջանի կազմում։
Մութ աստղ (մութ նյութ)

Մութ աստղը (անգլ.՝ Dark star)՝ տեսականորեն ենթադրվող աստղերի տեսակ է, որոնք կարող էին գոյություն ունենալ տիեզերքի առաջացման սկզբնական փուլերում՝ մինչև «ավանդական» աստղերի ձևավորումը։ Ինչպեսև ներկայիս աստղերը, այնպես էլ մութ աստղերը կարող էին կազմված լինել սովորական նյութից, սակայն մութ մատերիայի մեծ խտության պատճառով դրա մասնիկների միջև հավանական անհիլիացիայի շնորհիվ այն ջերմություն կառաջացներ։ Այդ ջերմությունը կսահմանափակեր այդպիդի աստղերի սեղմումը մինչև ներկայիս աստղերի համեմատաբարփոքր չափսերը, հետևաբար կկանխարգելեր «նորմալ» նյութի ատոմների միջև հնարավոր միջուկային սինթեզի ռեակցիաները։
Այդ տեսության շրջանակներում, մութ աստղը կանխատեսվում է որպես ջրածնի և հելիումի հսկայական ամպ՝ 4-2000 ա.մ. տրամագծով։ Այդպիսի աստղերի մակերևույթի ջերմաստիճանն այնքան ցածր է, որ դրանց առաքած ճառագայթումը տեսանելի չէ անզեն աչքով։
Հնարավոր է, որ մութ աստղեր դեռևս գոյություն ունեն։ Չնայած դրանք ճառագայթում են ոչ տեսանելի տիրույթում, դրանք կարող են հայտնաբերվել գամմա ճառագայթման, նեյտրինոյի ճառագայթման կամ էլ հականյութի արտանետման գրանցման միջոցով։ Մութ աստղերը կարող էին ընդունվել որպես սովորական սառը մոլեկուլյար ջրածնի ամպ, սակայն ջրածնի ամպերը չեն կարող նման ակտիվ մասնիկներ ճառագայթել։
«Մութ աստղ» տերմինն օգտագործվում է նաև ավելի վաղ տեսություններում, սակայն դրանք կապ չունեն այստեղ նկարագրված օբյեկտի հետ։


== Ծանոթագրություններ ==
Թվային բանկինգ

Թվային բանկինգ (անգլ.՝ Digital banking), ինչպես բանկերի, այդպես էլ օգտվողների համար համացանցում մատուցվող ծառայությունների ավելի հարմար, արագ և լավ եղանակ, քան ավանդական բանկային գործը։ Ավանդական բանկային գործից թվայինի անցումը աստիճանաբար է և ավելի շատ պետք է նկարագրվի ծառայությունների թվայնացման միջոցով, քան «այո» կամ «ոչ» կատեգորիաներով։ Թվային բանկինգը ընդգրկում է պրոցեսների ավտոմատացման ավելի բաձրձ աստիճան և իր մեջ կարող է ընդգրկել բանկային արտադրանք և տրանզակցիաներ տրամադրելու համար սպասարկման խաչաինստիտուցիոնալ ծառայությունների տեսքով կառուցված APL: Թվային բանկինգը ֆինանսական տվյալները հասանելի է դարձնում օգտվողենրին աշխատասեղանների, մոբիլային ծառայություններ և բանկոմատների ծառայություններ։


== Նկարագրություն ==
Թվային բանկինգը իրենից մի գործընթաց է ներկայացնում, որն ընդգրկում է ինչպես առցանց բանկինգը, այդպես էլ դրանից դուրս այլ գործընթացները։


== Ինչ է թվային բանկինգը նշանակում բանկերի համար ==
2015 թվականին անցկացրած հետազոտությունը ցույց է տվել, որ բանկիրների 47%-ը հենց թվային բանկինգի միջոցով են տեսնում կլիենտների հետ հարաբերությունների զարգացման ներուժը, ինչպես նաև 44%-ը համարում են դա մրցակցային առավելություն ստանալու միջոց, 32%-ը՝ նոր կլիենտների ներգրավման ալիք։ Միայն 16%-ն է ընդգծել գումարի տնտեսության ներուժը։
Թվային բանկինգի բազմաթիվ առավելությունները որոշը հետևյալն են.

Բիզնեսի արդյունավետություն, թվային հարթակները ոչ միայն լավացնում են համագործակցությունը կլիենտների հետ և ավելի արագ ապահովում են իրենց պահանջարկները, այլ նաև բարձրացնում են ներքին գործառույթների արդյունավետությունը։ Չնայած այն փաստին, որ բանկերը երկար տարիներ գտնվել սպառողական շուկայում գտնվել են թվային տեխնոլոգիաների ճակատամասում, դրանք ոչ ամբողջությամբ են օգտագործել միջակա ծրագրային ապահովման բոլոր առավելությունները արդյունավետության բարձրացման համար։
Ծախսերի նվազում,
Բարձր ճշգրտություն,
Բարձր մրցակցություն,
Բարձր արագաշարժություն,
Լայնածավալ անվտանգություն,


== Ծանոթագրություններ ==

Կաղապար:Technology
Ախալի Դիոկնիսի

Ախալի Դիոկնիսի (վրաց.՝ ახალი დიოკნისი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 309 մարդ։


== Ծանոթագրություններ ==
Ամադեուս VIII

Ամադեուս VIII (իտալերեն՝ Amedeo VIII di Savoia, սեպտեմբերի 4, 1383[…], Շամբերի - հունվարի 7, 1451[…], Ժնև, Ժնև, Շվեյցարիա), Սավոյայի կոմս (1391—1434) և հակապապ՝ Փելիքս V անունով (1439—1449)։ Համարվում է վերջին պատմական հակապապը։


== Կենսագրություն ==
Ամադեուսը հաջորդել է իր հորը՝ կոմս Ամադեուս VII-ին։ Մինչև 1398 թվականը գտնվել է իր տատիկի՝ Բոննա Բուրբոնի խնամակալության տակ։ 1401 թվականին ամուսնացել է կոմսուհի Մարիա Բուրգունդիի հետ (1386—1422)։ Վերջինս կոմս Ֆիլիպ II Բուգունդիի դուստրն էր։ 1416 թվականին Ամադեուսը ստացել է կոմսի տիտղոս՝ օգնելով Սիգիզմունդ I կայսրին հուսիտների դեմ պայքարում։
1434 թվականին Ամադեուս VIII հրաժարվում է գահից և ընդունում է վանականություն։ Բազելի տաճարը նրան ընտրում է պապ՝ ընդդեմ Եվգենիոս IV-ի և տալիս Փելիքս V անունը՝ հույսով, որ վերջ կդրվի թագավորության պառակտմանը։ Պապ դառնալուց հետո նա շարունակում է ապրել Շվեյցարիայում։ Նա գահակալել է 1439 թվականի նոյեմբերից մինչև 1449 թվականի ապրիլը։ Երբ Բազելի տաճարը լուծարվում է, Ամադեուսն ընդունում է Նիկողայոս V-ի պապականությունը, և նրանից ստանում կարդինալ տիտղոսը։ Ապա որպես բնակավայր ընտրում է Ռիպայլյան աբբայությունը, որը գտնվում է ֆրանսիական Տոնոն-լե-Բեն ֆրանսիական քաղաքի մոտ՝ Ժնևի լճի ափին։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==


== Արտաքին հղումներ ==
Catholic Encyclopedia entry
(1823) Գլիզե

(1823) Գլիզե (անգլ.՝ Gliese), աստերոիդ աստերոիդների հիմնական գոտում։ Հայտնաբերվել է 1951 թվականի սեպտեմբերի 4-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,226102 ա. մ., առավելագույնը մոտենում է 1,9252 ա. մ. հեռավորության վրա և հեռանում 2,527 ա. մ.։ Արեգակի շուրջ մեկ ամբողջական պտույտ է կատարում 1213,15 երկրային օրվա ընթացքում, իր ուղեծրով շարժվելով միջինում 0,296747 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1823) Գլիզե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Posle mene

«Posle mene» (սերբերենից թարգմանած՝ նշանակում է «Ինձանից հետո»), սերբ երգչուհի Էմինա Յահովիչի երգը, որը թողարկվել է 2011 թվականին City Records լեյբլի կողմից։ Երգի խոսքերի և երաժշտության հեղինակն է Էմինա Յահովիչը, իսկ պրոդյուսերն է Բոյան Դուգիչը։
Երգի տեսահոլովակի նկարահանումները տեղի են ունեցել 2011 թվականի ամռանը Թուրքիայում, ռեժիսոր Միլոշ Նադաժդինի գլխավորությամբ։


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Բեդֆորդ շրջան (այլ կիրառումներ)

Բեդֆորդ շրջան, կարող է վերաբերել՝

Բեդֆորդ շրջան - ԱՄՆ Թենեսի նահանգի 95 վարչական միավորներից մեկը
Բեդֆորդ շրջան - ԱՄՆ Փենսիլվանիա նահանգի 67 վարչական միավորներից մեկը
(8209) Տոսկանելի

(8209) Տոսկանելի (անգլ.՝ Toscanelli), աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 28-ին Պիերո Սիկոլիի և Պիրանջելո Ղեցիի կողմից Սորմանոյում։
Միջին հեռավորությունը Արեգակից կազմում է 2,608375 ա. մ., առավելագույնը մոտենում է 2,1761 ա. մ. հեռավորության վրա և հեռանում 3,0407 ա. մ.։ Արեգակի շուրջ մեկ ամբողջական պտույտ է կատարում 1538,7 երկրային օրվա ընթացքում, իր ուղեծրով շարժվելով միջինում 0,233964 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8209) Տոսկանելի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայաստանի խորհրդարանական ընտրություններ, 1919

Հայաստանի խորհրդարանական ընտրություններ 1919, Հայաստանի առաջին Հանրապետության Խորհրդարանի 2-րդ գումարման ընտրություններ, որոնք կայացել են 1919 թվականի հունիսի 4-ին։
Այդ ընտրությունները դարձան Հայաստանի պատմության մեջ խորհրդարանական առաջին ընտրությունները, երբ Հայաստանի Հանրապետությունը արդեն մեկ տարեկան էր։ Մինչև այդ ընտրությունները գործում էր Հայաստանի Հանրապետության պառլամենտի՝ Խորհրդի 1-ին գումարումը, սակայն այն կազմավորվել էր ոչ թե ընտրությունների արդյունքում, այլ ձևավորվեց Հայոց Ազգային խորհրդի անդամների եռապատկումով, ինչպես նաև 6 անդրկովկասյան թուրքերի ու մեկական ռուսի և եզդու ներգրավումով, ընդամենը՝ 46 պատգամավոր, որից 38-ը՝ հայեր։ Դրա պատճառն այն էր, որ Հայաստանի Հանրապետության տարածքի մեծ մասը գտնվում էր թուրքական բանակի օկուպացիայի ներքո, առկա էր շուրջ 400 000 փախստականների խնդիր ու համազգային ընտրություններ անցկացնելը հնարավոր չէր։

1919 թվականի խորհրդարանական ընտրությունները անց են կացվել համամասնական ընտրակարգով՝ կուսակցական ցուցակներով։ ՀՅԴ-ն, որն իշխող ուժն էր Հայաստանում և բացահայտ հաղթեց այդ ընտրություններում (մեծությամբ երկրորդ ուժի՝ Հայ ժողովրդական կուսակցության բոյկոտի պայմաններում), ներկայացրել էր 120 հոգանոց ցուցակ։ Այդ ընտրությունների մասին ժամանակին հայկական թերթերը ընդարձակ անդրադարձ են կատարել՝ դրանք որակելով ազատ և արդարից մինչև կեղծված։


== Արդյունքներ ==


== Ծանոթագրություններ ==


== Գրականություն ==
Սիմոն Վրացյան, «Հայաստանի Հանրապետություն», էջեր 292-298
Դառաայի գավառ

Դառաայի գավառ, (արաբ․՝ منطقة درعا‎‎‎‎) Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Դառաայի մարզի 3 գավառներից մեկը։
Վարչական կենտրոնն է Դառաա քաղաքը։ 2004 թվականի մարդահամարի տվյալներով գավառը ունի 428 681 բնակչությունԴառաայի գավառը բաղկացած է 8 շրջաններից՝

Դառաայի շրջան (արաբ․՝ ناحية درعا‎‎), կենտրոն՝ Դառաա, բնակչություն 146 481
Բոսրայի շրջան  (արաբ․՝ ناحية بصرى‎‎), կենտրոն՝ Բոսրա, բնակչություն 33 839
Խիրբաթ Ղազալայի շրջան (արաբ․՝ ناحية خربة غزالة‎‎), կենտրոն՝ Խիրբաթ Ղազալա, բնակչություն 44 266
Ալ-Շաջարայի շրջան (արաբ․՝ ناحية الشجرة‎‎), կենտրոն՝ Ալ-Շաջարա, բնակչություն 34 206
Դաէլի շրջան (արաբ․՝ ناحية داعل‎‎), կենտրոն՝ Դաէլ, բնակչություն 43 691
Մուզեյրիբի շրջան (արաբ․՝ ناحية مزيريب‎‎), կենտրոն՝ Մուզեյրիբ, բնակչություն 72 625
Ալ-Ջիզայի շրջան (արաբ․՝ ناحية الجيزة‎‎), կենտրոն՝ Ալ-Ջիզա, բնակչություն  21 100
Ալ-Մուսեյֆիրայի շրջան (արաբ․՝ ناحية المسيفرة‎‎), կենտրոն՝ Ալ-Մուսեյֆիրա, բնակչություն 32 473


== Պատկերասրահ ==

		
		


== Ծանոթագրություններ ==
Ռենե Գոդֆրի

Ռենե Վերա Գոդֆրի (անգլ.՝ Renee Vera Godfrey), օրիորդության ժամանակ՝ Հաալ (անգլ.՝ Haalսեպտեմբերի 1, 1919(1919-09-01), Նյու Յորք, Նյու Յորք, ԱՄՆ - մայիսի 24, 1964(1964-05-24), Լոս Անջելես, Կալիֆոռնիա, ԱՄՆ), ամերիկացի դերասանուհի, երգչուհի և ֆոտոմոդել։


== Կենսագրություն և կարիերա ==
Ռենե Վերա Հաալը, ամուսնացած ժամանակ Գոդֆրի, ծնվել է 1919 թվականի սեպտեմբերի 1-ին Նյու Յորքում (Նյու Յորք նահանգ, ԱՄՆ) հոլանդացի ադամանդագործ Էմիլ Հաալի և նրա կնոջ ընտանիքում։ Նա ուներ հոլանդական և ֆրանսիական արմատներ։
11 տարեկանից նա աշխատել է որպես մոդել, իսկ լինելով ավագ դպրոցի աշակերտ՝ անցել է երեկոյան ուսուցման, որպեսզի հնարավոր լինի մոդել աշխատել օրվա ընթացքում։ Հաալը 1935 թվականին մասնակցել է «Միսս Ամերիկա» մրցույթին և 1937 թվականին՝ որպես «Միսս Նյու Յորք»։ Նա մարմնավորել է Ջոն Լա Գաթայի և նկարիչ Էդվարդ Սթայհենի, Վիկտոր Քեփլերի, Ջոն Հաթչինսի և ուրիշ նկարիչների նկարներում։ Ռենեն հայտնվել է գովազդային հայտարարություններում, որոնք հրապարակվել են ազգային մակարդակով, իսկ նրա ձեռքերն ու ոտքերը եղել են Նյու Յորքի ամենատարածված լուսանկարիչների նկարներում։
Այն բանից հետո, երբ կինոռեժիսորը տեսել է Ռենեի պատկերը գովազդային վահանակի վրա, նա աշխատանք է ստացել է կինոյում։
1938 թվականին նա մեկնել է Լոնդոն, որտեղ ծանոթացել է դերասան, ռեժիսոր և սցենարիստ Փիթեր Գոդֆրիի հետ, ում հետ ամուսնացել է 1941 թվականի օգոստոսի 6-ին։ Նա եղել է մոտ 20 տարի մեծ Ռենեից։ 1947 թվականին նրանք ունեցել են առաջին դուստրը, իսկ 1949 թվականին՝ երկվորյակ դուստրեր։
Ռենեն հայտնվել է ինչպես ռադիոյում, այնպես էլ Անգլիայի հեռուստատեսային ծրագրերում։
Ի սկզբանե, նա մտել է կինո RKO-ում, աշխատել է Ռենե Հաալի անվան տակ և իր դեբյուտը կատարել Սամ Վուդի «Քիթի Ֆոյլ» ֆիլմում (1940) ։
Երկրորդ համաշխարհային պատերազմի ժամանակ Ռենեն և նրա ամուսինը սիրողական կախարդական շոուներով զվարճացրել են զորքերին։ Նա շարունակել է խաղալ փոքր դերեր ֆիլմերում։
Ռենեն մահացել է Կալիֆոռնիա նահանգի Լոս Անջելես քաղաքում, 1964 թվականի մայիսի 24-ին քաղցկեղից, 44 տարեկանում։ Հուղարկավորվել է Գլենդելի Ֆորեստ Լաուն հուշահամալիրի գերեզմանատանը։


== Ընտրված ֆիլմագրություն ==


== Ծանոթագրություններ ==
Համասպրամ

Համասպրամ, (լատ.՝ Melandrium), մեխակազգիների ընտանիքի միամյա կամ բազմամյա խոտաբույսերի ցեղ։ Հայտնի է մոտ 100 տեսակ։
Համասպրամը մտնում է Silene L. (Ծվծվուկ) դասի հոմանիշների մեջ։


== Կենսաբանական նկարագիր ==

Ցողունն ուղիղ է, եղանաձև ճյուղավորվող, բարձրությունը՝ 40-80 սմ։ Ստորին տերևները կոթունավոր են, ձվաձև, վերինները՝ ձվանշտարաձև, սրածայր։ Ծաղկաբույլը նոսր կիսահովանոց է, ծաղիկները՝ միասեռ, երկտուն, սպիտակ։ Ծաղկում է մայիս-օգոստոսին։ Պտուղը միաբուն, բազմասերմ, տանձաձև տուփիկ է։
Միջին որակի կերաբույս է։


== Հայաստանում ==
Հայաստանում հանդիպում է մեկ տեսակ՝

Բուասսիեի համասպրամ (M. boissieri), որի ցողունի բարձրությամբ 40-80 սմ է։ Աճում է Տավուշի, Սյունիքի, Լոռու և այլ մարզերի կանաչ լեռնալանջերին։


== Տեսակներ ==
Ըստ GRIN-ի տվյալների
Melandrium album (Mill.) Garcke = Silene latifolia subsp. alba (Mill.) Greuter & Burdet
Melandrium apricum (Turcz. ex Fisch. & C.A.Mey.) Rohrb. = Silene aprica Turcz. ex Fisch. & C.A.Mey.
Melandrium brachypetalum (Hornem.) Fenzl = Silene songarica (Schrenk ex Fisch. & C.A.Mey.) Bocquet
Melandrium firmum (Siebold & Zucc.) Rohrb. = Silene firma Siebold & Zucc.
Melandrium rubrum (Weigel) Garcke = Silene dioica (L.) Clairv.
Melandrium songaricum Schrenk ex Fisch. & C.A.Mey. = Silene songarica (Schrenk ex Fisch. & C.A.Mey.) Bocquet


== Տարածում ==
Տարածված է Տավուշի, Լոռու, Շիրակի, Գեղարքունիքի, Արագածոտնի, Սյունիքի և այլ մարզերում։ Աճում է թփուտներում, խոտածածկ լանջերին, աղբոտ վայրերում։


== Ծանոթագրություններ ==


== Գրականություն ==
Губанов И. А., Киселёва К. В., Новиков В. С., Тихомиров В. Н. Иллюстрированный определитель растений Средней России. — М.: Т-во научных изданий КМК, Ин-т технологических исследований, 2003. — Т. 2. — С. 79. — ISBN 5-87317-128-9
Маевский П. Ф. Флора средней полосы европейской части России. — 10 изд. — М.: Т-во научных изданий КМК, 2006. — С. 225. — ISBN 5-87317-321-5
Լևոն Տեր-Մելիքսեթյան

Լևոն Ստեփանի Տեր-Մելիքսեթյան (մականուն՝ Բրսեի Լևոն) (1887 - 1937), հայ ազգային ազատագրական շարժման գործիչ։


== Կենսագրություն ==
Ծնվել է 1887 թվականի Բաշգյառնի գյուղում (այժմ Գառնի)։ Սկզբնական կրթությունը ստացել է ծննդավայրի ծխական դպրոցում, այնուհետև ուսումը շարունակել է Էջմիածնի Գևորգյան Հայոց Հոգևոր ճեմարանում։ Անդամակցել է Հայ Հեղափոխական Դաշնակցությանը։ 1909-1911 թվականններին Պարսկական հեղափոխության ժամանակ Նիկոլ Դումանի խմբում մասնակցել է Թավրիզի պաշտպանությանը։ Թավրիզից անցել է Սալմաստ, ապա Վան և հետո Բայազետ։ 1914 թվականին մասնակցել է Դրոյի կողմից կամավորական գումարտակ կազմակերպելու գործին, նրա կազմում հանդիսացել է վաշտի հրամանատար, հետագայում դարձել խմբապետ Յապոնի օգնականը, անցել Արևմտյան Հայաստան և կռվել մեր դարավոր թշնամու դեմ։ Ունենալով առաջադեմ հայացքներ, զբաղվել է հասարակական քաղաքական գործունեությամբ, եղել է գլավա, հեծյալ հարյուրակի հրամանատար (հարյուրապետ)։ Որպես հեծյալ զորախմբի հրամանատար տարբեր տարիների մարտնչել է թուրքերի դեմ, մասնակցել 1916-1917 թվականների հայերի ինքնապաշտպանական գործողություններին, 1918 թվականի Բաշ-Ապարանի ճակատամարտին։ Լինելով ազգային ազատագրական պայքարի նվիրյալ՝ աչքի է ընկել առանձնահատուկ խիզախությամբ։ Ակտիվ մասնակցություն է ունեցել Հայրենիքի Փրկության Կոմիտեի ստեղծմանը, 1921 թվականի Փետրվարյան հակախորհրդային ապստամբությանը։ 1921 թվականի փետրվարի 18-ին նա իր հարյուրակով հարձակվել Երևանի բերդի վրա և ազատել զինակիցներին։ Ապստամբության պարտությունից հետո նահանջել է Զանգեզուր, այնուհետև անցել Իրան, որտեղ նրան ձերբակալում են։ 1922 թվականին փախչում է բանտից, վերադառնում Հայաստան։ 1922 թվականի օգոստոսի 24-ին Հայաստանի ՉԿ-ի կոլեգիայի կողմից, հակասովետական գործունեություն ծավալելու համար, ազատազրկվել է հինգ տարով և ուղարկվել համակենտրոնացման ճամբար, որտեղ անցկացրել է երեք տարի։ Հետագայում՝ ԳՔՎ (ГПУ)-ի կողմից 1930 թվականին ձերբակալվել է և բանտարկվել Մետեխի բանտում, որը սովետական ժամանակաշրջանում ծառայել է որպես քաղաքական բանտ։ ՀԽՍՀ ՆԳԺԿ եռյակի 1937 թվականի դեկտեմբերի 28-ի որոշմամբ, որպես «ընդհատակյա հակահեղափոխական դաշնակցական կազմակերպության անդամ», դատապարտվել է բարձրագույն պատժի՝ գնդակահարության։ Կնոջը՝ Արփենիկ Մելիքսեթյանին, իր երեխաների՝ Հերիքնազի, Մաքսիմի, Հռիփսիկի, Կալիպսեի հետ միասին ԽՍՀՄ ՊԱՄ-ին կից հատուկ խորհրդակցության 1949 թվականի նոյեմբերի 30-ի որոշմամբ, որպես դաշնակի ընտանիքի անդամների, արտաքսել են Ալթայի երկրամաս։
Վրեժ լուծելու և մեր պապերի նվիրական երկրին տեր դառնալու մղումով Լևոն  Տեր-Մելիքսեթյանը  իր  կյանքը  նվիրել  է հայրենիքի  ազատագրական պայքարին,  որը  լի  է  եղել  հերոսական  դրվագներով, բայց  և  անմոռանալի  ու խիստ  ցավալի  դեպքերով։ Ափսոսանքով  պետք  է  նշել,  որ նրա  հայրենանվեր գործը  անհրաժեշտ  ուշադրության  չի  արժանացել մեր  տարեգիրների  կողմից։
Իոսիպովկա (գյուղ, Եմելչևի շրջան)

Անվան այլ կիրառումների համար տե՛ս՝ ԻոսիպովկաԻոսիպովկա (ուկրաիներեն՝ Йосипівка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Իոսիպովկա գյուղում բնակվում էր 7 մարդ։ Բնակավայրը զբաղեցնում է 0,13 կմ² տարածք։ Բնակչության խտությունը կազմում էր 53,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեպնոե (ավան, Չեռնևցիի շրջան)

Անվան այլ կիրառումների համար տե՛ս՝ ՍտեպնոեՍտեպնոե (ուկրաիներեն՝ Степне), ավան Ուկրաինայի Վիննիցայի մարզի Չեռնևցիի շրջանում։
2001 թվականի տվյալներով Ստեպնոե ավանում բնակվում էր 129 մարդ։ Բնակավայրը զբաղեցնում է 0,597 կմ² տարածք։ Բնակչության խտությունը կազմում էր 216,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(9132) Ուոլտերանդերսոն

(9132) Ուոլտերանդերսոն (անգլ.՝ Walteranderson), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,10987 ա. մ., առավելագույնը մոտենում է 2,5965 ա. մ. հեռավորության վրա և հեռանում 3,6233 ա. մ.։ Արեգակի շուրջ մեկ ամբողջական պտույտ է կատարում 2003,14 երկրային օրվա ընթացքում, իր ուղեծրով շարժվելով միջինում 0,179718 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9132) Ուոլտերանդերսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռադյանսկոե (գյուղ, Կրասնոդոնի շրջան)

Անվան այլ կիրառումների համար տե՛ս՝ ՌադյանսկոեՌադյանսկոե (ուկրաիներեն՝ Радянське), գյուղ Ուկրաինայի Լուգանսկի մարզի Կրասնոդոնի շրջանում։ Հիմնադրվել է 1972 թվականին։
2001 թվականի տվյալներով Ռադյանսկոե գյուղում բնակվում էր 148 մարդ։ Բնակավայրը զբաղեցնում է 0,616 կմ² տարածք։ Բնակչության խտությունը կազմում էր 240,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պասիլիքա

Պասիլիքա, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Ցոլակ Շահինյան

Ցոլակ Մարտինի Շահինյան (1964, հունիսի 24, Լենինական), հայ նկարիչ, խեցեգործ։


== Կենսագրություն ==
1980 թվականին ավարտել է Գյումրու Սերգեյ Մերկուրովի անվան նկարչական դպրոցը։
1984 թվականին՝ Երևանի Փանոս Թերլեմեզյանի անվան գեղարվեստի ուսումնարանը՝ ստանալով նկարիչ ձևավորողի մասնագիտություն։
1987-1992 թթ. սովորել է Երևանի գեղարվեստա-թատերական ինստիտուտի դեկորատիվ կիրառական արվեստի ֆակուլտետի խեցեգործության բաժնում։1991 թվականից ապրում և ստեղծագործում է Աբովյան քաղաքում։ Մասնակցել է տարբեր ցուցահանդեսների Հայաստանում և արտերկրում։ Աշխատանքների մեծ մասը գտնվում են մասնավոր հավաքածուներում։


== Աղբյուրներ ==
Ցոլակ Շահինյան


== Ծանոթագրություններ ==
Կամելիա

Անվան այլ կիրառումների համար տե՛ս՝ Կամելիա (այլ կիրառումներ)
Կամելիա (լատ.՝ Camellia), թեյազգիների ընտանիքին պատկանող մերձարևադարձային մշտադալար, խոշոր, գեղեցիկ ծաղիկներով ծառ և նրա ծաղիկը։ Առավել հայտնի է Չինական կամելիան (լատ.՝ Camellia sinensis), որի տերևներից թեյ են պատրաստում։ Հայրենիքը Արևելյան Ասիան է։


== Անվանում ==
Կամելիան Եվրոպա է բերվել 1788 թվականին՝ Կամելիուսի միջոցով, որի անունով էլ կոչվել է «կամելիա»։ 


== Նկարագրություն ==
Արևելյան Ասիայում կամելիայի բարձրությունը հասնում է 10-15 մ-ի, իսկ ջերմոցներում կարող է հասնել մինչև չորս մետրի։ Կովկասում, Սև ծովի ափերին կամելիաները ազատ ձմեռն անց են կացնում բաց տարածքում։  Նրանք ազատ օգտագործվում են որպես մշտադալար, դեկորատիվ բույսեր։
Կամելիայի ծաղիկները լինում են միաթերթ և բազմաթերթ, սպիտակ, կարմիր, վարդագույն և բազմերանգ, խոշոր, մինչև 12 սմ տրամագծով։ Չունեն հոտ։


== Մշակություն ==
Երևանի պայմաններում կամելիաները մշակվում են սենյակային կամ ջերմոցային պայմաններում, որպես դեկորատիվ բույսեր։ Հայաստանում է շատ է տարածված ճապոնական կամելիան, իր մի շարք հիբրիդներով, որոնցից ամենա աչքի ընկնողը Chan 
dleri elegans-ն է։ Ծաղիկները խոշոր են, բազմաթերթ, կարմրավարդագուն․ տերևները կաշեկերպ են, փայլուն, մուգ կանաչավուն։ Այս ինքնատիպ հատկանիշների շնորհիվ չափազանց գեղեցիկ են նույնիսկ չծաղկած վիճակում։
Կամելիաները բազմացվում են գլխավորապես տնկիներով, հունվար կամ հուլիս-օգոստոս ամիսներին, ջերմոցների բազմացման արկղերում, մաքուր ավազի մեջ։ Տնկիների համար օգտագործում են առողջ ճյուղերի ծայրամասերը 6-8 սմ երկարությամբ։ 22-23 աստիճան ջերմության պայմաններում տնկիները արմատակալում են 1,5-ից 2 ամսում։ Արմատակալած տնկիները տեղափոխում են 7-9 սմ-անոց ծաղկամանների մեջ։ Հունվարին արմատակալածները ամբողջ ամռանը պահվում են ջերմոցներում՝ ստվերի տակ , երբեմն ցողելով ջուր։ Կամելիան կարելի է բազմացնել նաև սերմերով ու պատվաստով։ Վերջին դեպքում որպես պատվաստակալ օգտագործում են C. paeoniflora-ն և Campbell տեսակի կամելիաները։


== Գեղարվեստական գրականության մեջ ==
Կամելիա։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 48-51։


== Ծանոթագրություններ ==
Սիլիկուա

Սիլիկուա (իտալ.Siliqua), կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը 1046 մարդ՝(2008 թ.), բնակչության խտությունը 21 մարդ /կմ²։ Տարածքը զբաղեցնում է 190 կմ²։ Փոստային հասցե՝ 9010, հեռախոսային կոդ՝ 0781:
Քաղաքի հովանավորն է համարվում Սուրբ Գևորգը: Տոնը նշվում է ապրիլի 23-ին։


== Ժողովրդագրություն ==
Բնակչության դինամիկան։


== Կոմունայի վարչակազմ ==
Հեռախոս։ 0781 78011
Էլեկտրոնային հասցե։ info@comune.siliqua.ca.it
Պաշտոնական կայք։ http://www.comune.siliqua.ca.it


== Հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սամվել Մանգասարյան

Սամվել Մելիքի Մանգասարյան (սեպտեմբերի 8, 1956(1956-09-08), Բաքու, Ադրբեջանական ԽՍՀ, ԽՍՀՄ - օգոստոսի 13, 1992(1992-08-13), Մաղավուզ, Մարտակերտի շրջան), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1956 թվականի սեպտեմբերի 8-ին Բաքու քաղաքում, ուր ավարտել է միջնակարգը, այնուհետև՝ գազաէլեկտրաեռակցողի դասընթացները, աշխատել իր մասնագիտությամբԾառայել է Խորհրդային բանակի շարքերում։ Զորացրվելուց հետո կրկին վերադարձել է Բաքու՝ ծնողների մոտ և շարունակել աշխատել նույն հիմնարկությունում։
1989 թվականին ընտանիքով տեղափոխվել է Կրասնոդարի երկրամասի Արմավիր քաղաքը, իսկ այնտեղից՝ Ստեփանակերտ։ Աշխատանքի է ընդունվել որպես էլեկտրաեռակցող։ Անդամագրվել է ինքնապաշտպանության ուժերում, պաշտպանական «Կայծ» խմբի կազմում՝ որպես հրամանատարի տեղակալ մարտնչել Մարտակերտի շրջանի Վանք, Կոճողոտ, Չլդրան գյուղերի պաշտպանության համար։ Զոհվել է 1992 թվականի օգոստոսի 13-ին, Մարտակերտի շրջանի Մաղավուզ գյուղում։ Հետմահու պարգևատրվել է ՀՀ «Արիության համար» մեդալով։ Ամուսնացած էր, ունի երեք երեխա։ Հանգչում է Ստեփանակերտի քաղաքային գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Արսենովիչի

Արսենովիչի (ուկրաիներեն՝ Арсеновичі), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Արսենովիչի գյուղում բնակվում էր 281 մարդ։ Բնակավայրը զբաղեցնում է 1006 կմ² տարածք։ Բնակչության խտությունը կազմում էր 279,32 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դուշան Շվենտո

Դուշան Շվենտո (սլովակ.՝ Dušan Švento, օգոստոսի 1, 1985(1985-08-01), Ռուժոմբերոկ, Ժիլինայի շրջան), սլովակ ֆուտբոլիստ, ավստրիական «Ռեդ Բուլլ» ակումբի և Սլովակիայի ֆուտբոլի ազգային հավաքականի կիսապաշտպան։


== Կարիերա ==


=== Ակումբային ===
Շվենտոն «Ռուժոմբերոկ» ակումբի սանն է։ 2003 թ. մեկնարկային հանդիպում անցկացրեց թիմի հիմնական կազմում, իսկ 2 մրցաշրջան հետո հրավիրվեց չեխական «Սլավիա» ակումբի կողմից։ Նոր ակումբի կազմում նա 2 անգամ կարողացավ հաղթել Չեխիայի առաջնությունում։ 2006 թ. Ճանաչվել է լավագույն օտարերկրացի ֆուտբոլիստ Չեխիայի առաջնությունում։ 2007 թ. Շվենտոն գտնվում էր անգլիական «Դերբի Քաունթի» ակումբի ուշադրության տակ, բայց ծնկի վնասվածքը խանգարեց այդ ակումբ տեղափոխվելուն և նա վերադարձավ «Սլավիա»։
2009 թ. հունիսի 16-ին Շվենտոն տեղափոխվեց ավստրիական «Ռեդ Բուլլ»։ Տրանսֆերի արժեքը կազմեց 2 միլիոն եվրո։ Հուլիսի 19-ին «Աուստրիա» ակումբի դեմ խաղը նրա մեկնարկային հանդիպումն էր ավստրիական առաջնությունում։ Օգոստոսի 8-ին «Մատտերսբուրգ» ակումբի դեմ խաղում Շվենտոն կարողացավ խփել իր առաջին գոլը նոր ակումբի կազմում։ Ռեդ Բուլլի կազմում Շվենտոն 2 անգամ կարողացել է հաղթել ավստրիական առաջնությունում և 1 անգամ էլ դառնալ գավաթակիր։


=== Ազգային հավաքականի կազմում ===
Շվենտոն հանդես է եկել Սլովակիայի երիտասարդական հավաքականի կազմում։ 2006 թ. օգոստոսի 15-ին Շվենտոն անցկացրեց մեկնարկային հանդիպում Սլովակիայի ազգային հավաքականի կազմում, երբ թիմն անցկացնում էր ընկերական հանդիպում Մալթայի ազգային հավաքականի հետ։ 2006 թ. հոկտեմբերի 7-ին կարողացել է խփել իր առաջին գոլը Սլովակիայի ազգային հավաքականի կազմում, երբ թիմը մրցում էր Ուելսի ազգային հավաքականի հետ 2008 թ. Եվրոպայի առաջնության ժամանակ։


== Նվաճումներ ==
• Չեխիայի առաջնության հաղթող - 2007/2008, 2008/2009 («Սլավիա»)
• Ավստրիայի առաջնության հաղթող - 2009/2010, 2011/2012 («Ռեդ Բուլլ»)
• Ավստրիայի գավաթակիր - 2011/2012 («Ռեդ Բուլլ»)
• Չեխիայի առաջնության լավագույն օտարերկրացի ֆուտբոլիստ - 2006 թ.


== Հղումներ ==
• Դուշան Շվենտոն www.soccerway.com կայքում
• Դուշան Շվենտոն www.redbulls.com կայքում
• Դուշան Շվենտոն www.national-football-teams.com կայքում


== Ծանոթագրություններ ==
Սալամանկա (Մադրիդ)

Սալամանկա (իսպ.՝ Salamanca), Մադրիդի 21 թաղամասերից մեկն է։ Տարածքը 5,38 կմ²։ Սալամանկան գտնվում է Մադրիդի պատմական կենտրոնից հյուսիս-արևելք:Սալամանկան ընկած է Չամբերի շրջանից արևելք, Չամարտինից հարավ և Ռետիրոյից հյուսիս։ Բնակչությունը 151.000 է իսկ  բնակչության խտությունը՝ 27.400/կմ²։


== Աշխարհագրություն ==


=== Ակնարկ ===
Սալամանկա շրջանի սահմանները սահմանվում են Պասեո դե Ռեկոլետոսի և Պասեո դե լա Կաստեյանաի կողմից արևմուտքում, Կայե դե Ալկալաի և Կայե Օ'Դոննելի հարավից, Ավենիդա դե լա Պազի (M-30) արևելքում և Մարիա դե Մոլինա փողոցը և Ավենիդա դե Ամերիկան հյուսիսում։ Այն ընդգրկում է 540,742 հա տարածք։


=== Ենթաբաժին ===
Շրջանը վարչականորեն բաժանված է 6 պալատի (Բառիոս).

Կաստեյանա
Ֆուենտե դել Բեռռո
Գոյա
Գինդալերա
Լիստա
Ռեկոլետոս


== Պատմություն ==
19-րդ դարի սկզբին Մադրիդի բնակչությունը կազմում էր մոտ 220.000, 1850-ականների վերջին ՝ 300000 բնակիչ։ Այնուամենայնիվ, քաղաքը դեռ փակված էր Իսպանիայի թագավոր Ֆիլիպ IV-ի կողմից 1625 թվականին կառուցված պաշտպանական պատի մեջ, ինչը խանգարեց քաղաքի աճին։ 1857 թվականին կառավարությունը թույլ տվեց այն ժամանակվա հասարակական աշխատանքների և տրանսպորտի նախարար Կլաուդիո Մոյանոյին ընդլայնել քաղաքը (Պլան Կաստրո)։ Իզաբելլա 2-րդ թագուհին դա թույլ տվեց 1860 թվականին, և պաշտպանական պատերը քանդվեցին, որպեսզի կառուցվի առաջին Մադրիլյան հրեշը։ Դալ Խոսե դե Սալամանկա ի Մայոլը ՝ Սալամանկայի մարկիզը, իր անունը տվեց տարածքին ՝ նախագծում իր մասնակցության պատճառով։ Այն ամբողջությամբ ուրբանիզացվել է մինչև 1927 թվականը։
Այդ ժամանակվանից Սալամանկա շրջանը բուրժուական մադրիլյոսների առավել ներկայացուցչական տարածքներից մեկն էր։ Սալամանկան գտնվում է Ռոնդասի արտաքին տարածքում, որտեղ սկիզբ են առել Գվինդալերա և Ֆուենտե դել Բերո թաղամասերը ՝ ավելի ինքնաբուխ քաղաքաշինությամբ։ Մեր օրերում Սալամանկա թաղամասը Մադրիդի ամենահարուստ տարածքներից մեկն է, իսկ նրա որոշ փողոցներ, ինչպիսիք են Գոյան կամ Սերրանոն, Իսպանիայի ամենաթանկ փողոցներն են։


== Քաղաքականություն ==
Սալամանկա թաղամասն իր ձայների ավելի քան 72% -ը տվել էր Ժողովրդական կուսակցությանը (պահպանողական) 2007 թ. Իսպանիայի տարածաշրջանային ընտրություններում, ինչպես նաև 2003 թ. ընտրություններում `լինելով Քաղաքապետարանի և Ինքնավար Համայնքի թեկնածուներ Ալբերտո Ռուիս Գալարդոն և Համապատասխանաբար Էսպերանզա Ագիռե (երկուսն էլ ներկայումս պաշտոնավարում են)։ 
Շրջանը նաև վճռականորեն քվեարկել է ժողովրդական կուսակցության օգտին Իսպանիայի բոլոր վերջին ընտրություններում, ինչպես նաև Եվրախորհրդարանի 2009 թ. և դրանից առաջ կայացած ընտրություններում։
Կոչուրով (գյուղ, Գայսինի շրջան)

Կոչուրով (ուկրաիներեն՝ Кочурів), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1700 թվականին։
2001 թվականի տվյալներով Կոչուրով գյուղում բնակվում էր 223 մարդ։ Բնակավայրը զբաղեցնում է 0,525 կմ² տարածք։ Բնակչության խտությունը կազմում էր 424,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)